b"\n_START_ARTICLE_\nCasa Romeu\n_START_SECTION_\nDescripci\xc3\xb3\n_START_PARAGRAPH_\nSituada al sud-est del nucli urb\xc3\xa0 de la poblaci\xc3\xb3 de Cadaqu\xc3\xa9s, en una zona elevada del carrer de ses Oliveres, a l'al\xc3\xa7ada de la platja des Pianc en direcci\xc3\xb3 est._NEWLINE_Edifici notablement adaptat al paisatge que l'envolta. Es tracta d'una casa d'una sola planta estructurada per mitj\xc3\xa0 de tres m\xc3\xb2duls pentagonals units, amb les cobertes de teula \xc3\xa0rab de forma piramidal, predeterminades per la planta de l'edifici. L'edifici est\xc3\xa0 bastit amb lloses escairades de pedra pissarra vista, refer\xc3\xa8ncia a l'arquitectura tradicional de la zona, i les fa\xc3\xa7anes presenten grans finestrals de vidre que il\xc2\xb7luminen \xc3\xa0mpliament l'interior._NEWLINE_La zona destinada a la sala d'estar-menjador presenta un gran porxo exterior, que integra la construcci\xc3\xb3 amb el paisatge. De l'interior de l'edifici destaca la sala d'estar, amb una singular estructura de fusta que configura l'espai i soporta la coberta. Consisteix en un sistema de bigues perfectament lligades amb un centre geom\xc3\xa8tric hexagonal de ferro. L'exterior de la finca es correspon amb un espai enjardinat, amb terrasses a diferents nivells organitzades amb escales i terraplens delimitats per parets de contenci\xc3\xb3 fetes amb pissarra de la zona. La vegetaci\xc3\xb3 es correspon sobretot amb oliveres plantades.\n_START_SECTION_\nHist\xc3\xb2ria\n_START_PARAGRAPH_\nAls arquitectes Federico Correa Ruiz i Alfons Mila i Sagnier se'ls va atorgar el premi FAD 1971 per l'edifici l'Atalaya, ubicat al carrer Diagonal, 523 de Barcelona."